《浮丘怀赵太史》
明代·陈彦际

何年葛社敞江乡，仙吏重开晚沐堂。大雅词坛通碧汉，中天璚沐映斜阳。

霞飞石井丹泉出，云锁松梢鹤梦长。遥忆銮坡金马客，紫烟楼上望台光。

作者简介：陈彦际，字道章。南海人。大猷父。明世宗嘉靖三十五年（一五五六）贡生。授建宁司训，迁古田教谕；寻转柳州府教授。以母老乞归。清温汝能《粤东诗海》卷二九有传。